«PSJ»ning yangi futbolchisi sifatida tanishtirilgan Neymar matbuot anjumani vaqtida «Barselona»dan ketishi omillari haqida gapirdi. «Men juda xursandman. Yangi chaqiruv uchun rahmat. Parij – ajoyib shahar. Hissiyotlarimni so‘z bilan ifodalashga ojizman. Men kattaroq narsa istagandim. Menga yangi chaqiriq kerak edi va yuragim meni shu yerga kelishga undadi. Men Parijga shuning uchun keldimki, meni bu yerda yangi chaqiriqlar kutayotgandi. Men o‘zimni «Barselona»da yulduz sifatida his qilmayotganim uchun ketmadim. U yerda hammasi ajoyib edi. Lekin yuragim menga«PSJ» safiga o‘tish vaqti kelganini aytdi. Bu mening hayotimdagi eng qiyin qarorlardan biri bo‘ldi. «Barselona» – katta klub. U yerda ko‘plab do‘stlarim qoldi. Ammo bu futbol. Sobiq jamoadoshlarimga minnatdorchilik bildiraman, ular mening qarorimni to‘g‘ri qabul qilishdi», — degan Neymar.